Elisabeth Sveum

**Elisabeth Sveum** (født 1989) er en norsk vintertriathlet og terrengsyklist som (per juni 2025) har til sammen 49 mesterskapsmedaljer.

Internasjonalt har Sveum 8 VM-medaljer og 6 EM-medaljer fra vintertriathlon og terrengsykling fra 2007 til 2024. Som proffsyklist vant hun EM-bronse terreng rundbane (XCO) i 2011 og tok WorldCup-seier U23 i rundbane i Sør Afrika, samt 3. plass i WorldCup terreng rundbane XCO U23 det samme året. Hun var en del av bruttotroppen til OL i 2012.

Sveum har oppnådd flere nasjonale titler, inkludert norgesmester i cyclocross i 2015, 2016, 2017 og 2022, samt i rundbane i 2007, 2008, 2016, 2020. Hun har vunnet norgesmesterskap i terrengsykling maraton i 2019 og 2021, og i vintertriathlon i 2013, 2021 og 2022.  

## Karriere

* 2007: Sveum ble Norgesmester for aller første gang med NM-gull i jr. terreng rundbane (XCO) i Svelvik. Denne sesongen tok hun også sin aller første medalje internasjonalt, med VM-sølv jr. i vintertriathlon i de italienske alper. Samtidig markerte hun seg sterkt i både langrennssporet og sykkelløpa. Hun tok NM-gull i duathlon, samt NM-gull lag duathlon for senior og 5. pl. NM-langdistansetriathlon.
* 2008: Elisabeth Sveum syklet på proffteam Hard Rocx fra 2008 til 2010. Hun tok sitt aller første NM-gull som senior i terreng rundbane (XCO) og 2. plass sammenlagt i NorgesCup maraton. Hun gikk også Birkebeinerrennet på tiden 3:03:02.
* 2009: I vintertriathlon tok Sveum VM-Gull U23 individuelt og VM-Gull stafett under mesterskapet i Gaishorn, Østerrike. Hun sikret EM-Sølv individuelt U23 og EM-sølv i stafett i vintertriathlon i Latky Mlaty, Slovakia. Hun vant også etapperittet Styrkeprøven 6-dagers Trondheim-Oslo sammen med Ingrid Jevne Fremtad. Og på langrenn tok hun 16. plass i Vasaloppet på tiden 5:13:55.
* 2010: I 2010 debuterte Sveum i WorldCup terreng rundbane (XCO) i 2010, hvor hun tok 25. plass i eliteklassen og 4. plass i U23. Hun ble Nordisk mester for aller første gang og tok også NM-sølv i terreng rundbane (XCO) denne sesongen. I vintertriathlon (løp-sykkel-langrenn) tok hun NM-sølv og gikk inn til EM-sølv U23 under mesterskapet på hjemmebane i Lygna i Norge.
* 2011: For sesongen 2011 syklet Sveum på Merida Smart Safety og hospiterte på Merida Multivan under WorldCup-rittene. Hun hadde en fantastisk sesong som U23-rytter, hvor hun tok sin første WorldCup-seier i Petermaritzburg i Sør-Afrika. Dette var historisk sin aller første egne start for U23 damer i UCI WorldCup. Hun tok EM-bronse i U23 terreng rundbane (XCO) i Slovakia, med kun Julie Bresset og Annie Last foran seg. Totalt endte hun på 3. plass totalt i WorldCupen U23 i terreng rundbane (XCO), hvor Pauline Ferrand Prevot vant sammenlagt.
* 2012: Sveum var med i bruttotroppen til OL i London dette året, men Norges Cykleforbund (NCF) valgte å ikke benytte seg av de to tilgjengelige plassene til OL. Hun oppnådde topp flere 30-plasseringer i WorldCup terreng rundbane (XCO). Hun representerte Norge under VM terreng rundbane (XCO) med 32. plass i Saalfelden. Østerrike, samt og 24. plass i EM i Moskva, Russland.
* 2013: I terrengsykling vant Sveum NorgesCup rundbane (XCO) sammenlagt og avsluttet sesongen med en 6. plass sammenlagt i etapperittet på Langkawi i Malaysia. I WorldCup terreng rundbane (XCO) tok hun 25. plass, samt 9. og 11. plass i sprint (XCE). I vintertriathlon tok Sveum VM-sølv individuelt og VM-bronse stafett i Cogne, Italia. Under mesterskapet i Tartu, Estland tok hun EM-sølv mix stafett og EM-bronse individuelt.
* 2014: I 2014 var det VM på hjemmebane i Hafjell/Lillehammer, hvor Elisabeth tok en 7. plass i VM-sprinten (XCE). Hun sikret seg også NM-sølv i sprint (XCE) og gjorde det sterkt i den tyske Bundesligaen og WorldCup terreng rundbane (XCO).
* 2015: Sveum tok sitt første NM-gull i cyclocross og gjorde flere gode ritt nasjonalt. Hun tok NM-sølv i terreng rundbane (XCO) og NM-sølv i sprint (XCE).
* 2016: I sesongen 2016 vant Sveum NM-gull i terreng rundbane (XCO) og 5. plass i EM-sprint (XCE). Hun vant sammenlagt i NorgesCup maraton (XCM), og debuterte i EM cyclocross med en 18. plass i Pont Chateau, Frankerike. Hun sikret seg også et nytt NM-gull i cyclocross. Hun signerte som ambassadør for Trek Bikes Norge i 2016, og denne kontrakten varte frem til 2022. Birkebeinerrittet er godt etablert i Norge og Elisabeth vant Ultrabirken.
* 2017: I sesongen 2017 hadde hun flere seire i NorgesCup terreng rundbane (XCO) og en spennende NM-duell mot Gunn Rita Dahle Flesjå, hvor Elisabeth tok NM-sølv (XCO) under mesterskapet på Konnerund. Hun vant også UCI World Marathon Series / NC-maraton Furusjøen rundt og tok hjem sammenlagtseieren i NorgesCup rundbane (XCO).
* 2018: Hun var på profflaget Team Trek Topro og tok NM-bronse i terreng rundbane på Lillehammer. I WorldCup terreng rundbane (XCO) tok hun flere topp 40. plasseringer, samt flere seire i NorgesCupen og 3. plass i Birkebeinerrittet W Elite.
* 2019: Sveum fortsatte som ambassadør for Trek Norge. Hun ble Norgesmester i terreng maraton og syklet inn til  NM-sølv i både rundbane (XCO), sprint (XCE) og sykkelkross. I tillegg vant hun Cykelvasan, Sveriges største maratonritt.
* 2020: NM-gull i terreng rundbane (XCO) og NM-sølv i maraton (XCM), samt NM-bronse i sprint (XCE).
* 2021: Sveum ble verdensmester i mixed stafett i vintertriatlon i Andorra, sammen med Hans Christian Tungesvik. Dagen før hadde hun gått inn til bronseplass individuelt i VM, men ble diskvalifisert etter å ha oversett en regel om plassering av utstyr i skiftesonen. Hun var med på laget som tok VM-gull i stafetten dagen etter. Hun sikret også NM-gull i vintertriatlon samme sesong. På sykkelsetet tok hun NM-gull i terreng maraton (XCM) og NM-sølv i terreng rundbane (XCO). I tillegg imponerte hun i Birkebeinerrennet med en sterk 3. plass i kvinneklassen elite.
* 2022: I vintertriatlon tok Sveum VM-bronse individuelt og VM-bronse i mixed stafett sammen med Hans Christian Tungesvik under mesterskapet i Andorra. Hun sikret også NM-gull tidligere samme vinter. På sykkel tok hun sitt fjerde NM-gull i cyclocross.
* 2023: Sveum signerte ambassadøravtale med Merida Norge i 2023. Hun tok NorgesCup-seier og 3. plass sammenlagt cyclocross. Hun konkurrerte i flere nasjonale og internasjonale ritt.
* 2024: Hun syklet etapperittet Giro delle Dolomiti i Italia og tok 4. plass totalt i rittet.

### Bakgrunn
Elisabeth Sveum hadde en solid juniorkarriere i langrenn fra 2000 til 2006 og var meget allsidig. Hun konkurrerte på høyt nivå i flere idretter, langrenn, sykling og vintertriathlon. I 2005 tok hun UM-sølv under mesterskapet i terreng rundbane på Skullerud, og 2006 UM-bronse i Hafjell. 

I langrenn som junior kan hun vise til flere topp 10-plasseringer, NM-bronse jr. med Therese Johaug, Ingvild Flugstad Østberg og Mari Eide, som sine konkurrenter. I 2008 tok Sveum 7. plass totalt av alle damer i Birkebeinerrennet, og seier i sin klasse. I Vasaloppet gikk hun inn til 16. plass i damer elite i 2009. 

I 2007 tok hun sin aller første internasjonale mesterskapsmedalje under VM vintertriathlon. I 2009 vant hun U23 VM i vintertriahlon og vant sin klasse i Birkebeinerrennet. Selv om langrenn lenge var hennes hovedsatsing i ungdomsårene, byttet hun senere fokus til terrengsykling, som ble hennes hovedidrett fra 2010.

Elisabeth Sveum har syklet Birkebeinerrittet 12 ganger og har to 3. plasser i damer elite. I 2008 vant hun Birkebeinertrippelen totalt etter tre konkurranser; rennet, løp og rittet. Hun vant det prestisjetunge Cykelvasan i 2019.

## Priser
Elisabeth Sveum fikk tildelt Oslo kommunes ærespris til fortjente idrettsutøvere i 2010, 2014 og 2023 for sine VM-prestasjoner og medaljer i vintertriathlon.

## Privat
Elisabeth Sveum er utdannet mediegrafiker og etablerte firmaet essDesign i 2012. Firmaet tilbyr tjenester innen grafisk design, markedsføring og utvikling av nettsider. 

Siden 2020 har Sveum også drevet prosjektet Stiparti, hvor hun deler anbefalte sykkelstier gjennom video, kart og GPX-spor for å gjøre det enklere for flere å finne frem på stiene. I 2025 startet hun podkasten Prestasjonsglede, der hun deler erfaringer fra toppidrettskarrieren og mentale verktøy for utvikling og prestasjon.
## Meritter
;2005
* UM-sølv terrengsykling rundbane XCO - Skullerud
;2006
* UM-Bronse terrengsykling rundbane XCO - Hafjell

;2007
* Junior Norgesmester
* Norgesmester i duathlon senior.
* VM-Sølv jr. vintertriathlon
* NM-Sølv lag duathlon
* 5.-plass Norgesmesterskap Triathlon langdistanse
;2008
* Norgesmester i terreng rundbane XCO - Drøbak
* Bronse, Nordisk mesterskap maraton - Skeikampen, Norge
* 2. plass sammenlagt i NorgesCup XCM
* 7. plass totalt (seier i klassen) Birkebeinerrennet
* 16. plass BeneLuxCup - Nederland
;2009
* VM-Gull stafett i vintertriathlon 
* VM-Gull U23 i vintertriathlon 
* EM-Gull stafett i vintertriathlon 
* EM-Gull U23 i vintertriathlon 
* 1. plass sammenlagt i 6-dagers MTB styrkeprøven, Tr.-Oslo
* NM-bronse stafett jr. 
* 16. plass W Elite Vasaloppet 

;2010
*Nordisk mester terrengsykling XCO - Rold Skov, Danmark
* 1.-plass, Norgescup sammenlagt terrengsykling XCO
* NM-sølv, terrengsykling rundbane (XCO)
* 4.-plass World Cup XCO terrengsykling (U23) / 25. plass elite , Val di Sole, Italia
* 11.-plass World Cup XCO terrengsykling (U23), Champêry, Sveits

;2011
* 1.-plass, World Cup XCO terrengsykling (U23) – Pietermaritzbrug, Sør Afrika
* NM-Bronse i terrengsykling XCO - Horten, Norge
* EM-Bronse i terrengsykling XCO (U23) - Dohnany, Slovakia 
* 2.-plass, World Cup XCO terrengsykling (U23) – Windham England
* 3.-plass, World Cup XCO terrengsykling (U23) – Mount-Sainte-Anne, Canada
* 3.-plass, sammenlagt i World Cup XCO terrengsykling (U23)
* 5.-plass, World Cup XCO terrengsykling (U23) - Offenburg, Tyskland
* 9.-plass, World Cup XCO terrengsykling (U23) - Dalby Forest, England
* 9.-plass, World Cup terrengsykling XCO W Elite - Offenburg, Tyskland
* 15.-plass, VM terrengsykling (U23) - Champery, Sveits

;2012
* NM-Gull (uoff.) terrengsykling sprint XCE - Halden, Norge
* NM-Bronse terrengsykling - Halden, Norge 
* 2. plass 5-dagers etapperitt, Langkawi International Bike Challenge - Malaysia
* OL - Bruttotroppen 
* 24. plass EM terrengsykling XCO - Moskva Russland
* 32. plass WorldCup terrengsykling XCO - Pietermaritzburg, Sør-Afrika
* 32. plass VM terrengsykling XCO - Saalfelden, Østerrike
* 44. plass WorldCup terrengsykling XCO - La Bresse, Frankrike

;2013
*  EM-sølv vintertriathlon, Estland
*  EM-Bronse vintertriathlon 4x stafett, Estland
*  Norgesmester i vintertriathlon, Lygna
* 5. plass 5-dagers etapperitt, Langkawi International Bike Challenge - Malaysia
* 11. plass WorldCup sprint XCE - Andorra
* 14. plass WorldCup sprint XCE - Val de Sole, Italia
* 26. plass WorldCup terrengsykling XCO - Andorra
* 31. plass WorldCup terrengsykling  XCO - Val de Sole, Italia
* Landslaget landevei - 5-dagers Etapperitt GraciaOrlova, Tjekkia

;2014
* NM-sølv terrengsykling XCO, Trondheim, Norge

## Eksterne lenker
*